মঙ্গলবারই কমিশনের তরফে জানানো হয় বেঙ্গালুরুর রাজারাজেশ্বরীনগর বিধানসভা কেন্দ্রের অন্তর্গত জালাহালি এলাকার একটি ফ্ল্যাট থেকে ৯৭৪৬টি ভোটার কার্ড উদ্ধার করা হয়েছে। মঙ্গলবার মধ্যরাতে এই খবর জানিয়ে কর্ণাটকের মুখ্য নির্বাচনী আধিকারিক সঞ্জীব কুমার বলেন, ‘‌প্রাথমিক তদন্তের পর দেখা গিয়েছে উদ্ধার হওয়া ৯৭৪৬টি ভোটার কার্ড প্রকৃত ভোটারদেরই। এগুলি আসল বলেই মনে হচ্ছে। তবে তদন্তের পরই এই বিষয়ে বিস্তারিত জানা যাবে।’‌ ওই ফ্ল্যাট থেকেই উদ্ধার করা হয়েছে ৫টি ল্যাপটপ ও একটি প্রিন্টারও।